রামকৃষ্ণ পরমহংস
রামকৃষ্ণ পরমহংস (১৮ই ফেব্রুয়ারি, ১৮৩৬ – ১৬ই আগস্ট, ১৮৮৬; পূর্বাশ্রমের নাম গদাধর চট্টোপাধ্যায়) ঊনবিংশ শতকের এক প্রখ্যাত ভারতীয় বাঙালি যোগসাধক, দার্শনিক ও ধর্মগুরু। তাঁর প্রচারিত ধর্মীয় চিন্তাধারায় রামকৃষ্ণ মিশন প্রতিষ্ঠা করেন তাঁর প্রধান শিষ্য স্বামী বিবেকানন্দ। তাঁরা উভয়েই বঙ্গীয় নবজাগরণের এবং ঊনবিংশ ও বিংশ শতাব্দীর হিন্দু নবজাগরণের অন্যতম পুরোধাব্যক্তিত্ব। তাঁর শিষ্যসমাজে, এমনকি তাঁর আধুনিক ভক্তসমাজেও তিনি ঈশ্বরের অবতাররূপে পূজিত হন।
অমলকৃষ্ণ সোম
অমলকৃষ্ণ সোম (মৃত্যু ১৬ই মার্চ, ১৯৭১) বাঙালি মঞ্চাভিনেতা। ষাটের দশকে প্রধানত খল-চরিত্রে মঞ্চে অভিনয় করে সুনাম ও খ্যাতি অর্জন করেন। তাঁর জন্ম নড়াইল জেলায়। অমলকৃষ্ণ সোমের প্রায় ১০০টির মতো নাটকে অভিনয় করেছিলেন। ১৯৭১ সালে বাংলাদেশের স্বাধীনতা যুদ্ধ শুরুর প্রাক্কালে পাকিস্তান সেনাবাহিনী তাকে যশোরের বাসভবন থেকে গ্রেফতার করে এবং পরবর্তীতে হত্যা করে।